Bjørkåsen gruver
Store norske leksikon,Teknologi og industri,Teknologi- og industrihistorie,Norsk teknologi- og industrihistorie,Bergverkshistorie
Bjørkåsen gruver ligger i Ballangen kommune, Nordland, på sørsiden av Ofotfjorden. Forekomsten ble funnet i 1876, men ble først anmeldt i 1883. Det ble med flere avbrudd foretatt skjerpinger fra slutten av 1880-tallet og senere også gjort forberedelser for drift, men det var først i 1913 det ble gitt konsesjon for drift og selskapet, Aktieselskapet Bjørkaasen Gruber, ble stiftet.
Forekomsten ble drevet fra 1917 til 1964. Administrasjonsbygningen til Bjørkåsen gruver huser i dag Ballangen museum som har særlig vekt på gruvedriften på stedet, se Ballangen tettsted.Malmen er pyritt (svovelkis) med noe kobber og sink. Gruvene hadde topp-produksjon i 1938 med 130 000 tonn. Det er i alt brutt 6 millioner tonn malm med 0,45 prosent kobber, 1 prosent sink og 30 prosent svovel. Les mer i Store norske leksikon Ballangen bergverksdrift norsk bergindustrihistorie